KSL วิ่งแรง 3% โบรกวางเป้า 5.5 บ. รับผลดีราคาน้ำตาลพุ่ง หนุนกำไรโตแกร่ง
KSL วิ่งแรง 3% มาที่ 3.60 บ. โบรกฯ วางเป้า 5.5 บ. รับผลดีราคาน้ำตาลพุ่ง ลุ้นปี 64 กวาดกำไร 580 ลบ.
KSL วิ่งแรง 3% มาที่ 3.60 บ. โบรกฯ วางเป้า 5.5 บ. รับผลดีราคาน้ำตาลพุ่ง ลุ้นปี 64 กวาดกำไร 580 ลบ.
6 ส.ค. 2564

ผู้สื่อข่าวรายงานว่า ราคาหุ้น บริษัท น้ำตาลขอนแก่น จำกัด (มหาชน) หรือ KSL ล่าสุด ณ เวลา 11.56 น. อยู่ที่ 3.60 บท บวก 0.12 บาท หรือ 3.45% สูงสุดที่ 3.66 บาท ต่ำสุดที่ 3.56 บาท ด้วยมูลค่าซื้อขาย 36.61 ล้านบาท

ทั้งนี้ บล.โนมูระ พัฒนสิน ระบุในบทวิเคราะห์ (6 ส.ค.) ว่า คาดกำไรสุทธิปี 2564 ของ KSL อยู่ที่ 580 ล้านบาท ก่อนเติบโตสูงในปี 2565 ที่ 1,103 ล้านบาท เพิ่มขึ้น 90% เมื่อเทียบจากปีก่อน จากปริมาณขายน้ำตาลและไฟฟ้าเพิ่มขึ้น แต่คาดกำไรปกติไตรมาส 3/2564 ที่ 151 ล้านบาท ลดลง 20% เมื่อเทียบจากปีก่อน และลดลง 17% เมื่อเทียบจากไตรมาสก่อน จากปริมาณขายน้ำตาลลดลง และทำให้ Gross margin ลดตาม
ทั้งนี้ราคาหุ้นปรับลงมามองเป็นจุดซื้อกลับที่ดีหลังราคาน้ำตาลเริ่มปรับขึ้น โดยซื้อขายบน PER ปี 2565 ที่14 เท่า ทั้งนี้ ราคาน้ำตาลยังอยู่ในโซนสูงที่ 18 เซ็นต์ ยังมีโอกาสล็อคราคาขายเพิ่ม ประเมินราคาเป้าหมายปี 2565 ที่ 5.5 บาท